CELEX: 62011CN0399
Language: sl
Date: 2011-07-28 00:00:00
Title: Zadeva C-399/11: Predlog za sprejetje predhodne odločbe, ki ga je vložilo Tribunal Constitucional, Madrid (Španija) 28. julija 2011 – kazenski postopek zoper Stefana Mellonija – druga stranka: Ministerio Fiscal

1.10.2011   
            
            
               SL
            
            
               Uradni list Evropske unije
            
            
               C 290/5
            
         Predlog za sprejetje predhodne odločbe, ki ga je vložilo Tribunal Constitucional, Madrid (Španija) 28. julija 2011 – kazenski postopek zoper Stefana Mellonija – druga stranka: Ministerio Fiscal
   (Zadeva C-399/11)
   2011/C 290/08
   Jezik postopka: španščina
   
      Predložitveno sodišče
   
   Tribunal Constitucional
   
      Stranki v postopku v glavni stvari
   
   
      Kazenski postopek zoper: Stefana Mellonija
   
      Druga stranka: Ministerio Fiscal
   
      Vprašanja za predhodno odločanje
   
   
               1.
            
            
               Ali je treba člen 4a(1) Okvirnega sklepa 2002/584/PNZ (1) – v različici, kot velja po spremembi z Okvirnim sklepom 2009/299/PNZ (2) – razlagati tako, da nacionalnim pravosodnim organom v primerih, opredeljenih v tej določbi, prepoveduje pogojevati izvršitev evropskega naloga za prijetje in predajo z zahtevo, da je obsodba lahko predmet preizkusa, zato da je zadevni osebi zagotovljena pravica do obrambe?
            
         
               2.
            
            
               Ob pritrdilnem odgovoru na prvo vprašanje, ali je člen 4a(1) Okvirnega sklepa 2002/584/PNZ skladen z zahtevami, ki izhajajo iz pravice do učinkovitega sodnega varstva in poštenega sojenja iz člena 47 ter pravice do obrambe, določene v členu 48(2) Listine Evropske unije o temeljnih pravicah?
            
         
               3.
            
            
               Ob pritrdilnem odgovoru na drugo vprašanje, ali člen 53 Listine, sistematično razlagan v povezavi s pravicami iz njenih členov 47 in 48, državi članici dopušča, da predajo osebe, ki je bila obsojena v odsotnosti, pogojuje s tem, da je obsodba lahko predmet preizkusa v državi prosilki, s čimer tem pravicam podeli višjo raven varstva, kot je tista, ki izhaja iz prava Evropske unije, zato da bi se izognila razlagi, ki bi pomenila omejevanje ali zoževanje temeljne pravice, priznane z ustavo te države članice?
            
         
      (1)  Okvirni sklep Sveta z dne 13. junija 2002 o evropskem nalogu za prijetje in postopkih predaje med državami članicami (UL L 190, str. 1).
   
      (2)  Okvirni sklep Sveta z dne 26. februarja 2009 o spremembi okvirnih sklepov 2002/584/PNZ, 2005/214/PNZ, 2006/783/PNZ, 2008/909/PNZ in 2008/947/PNZ zaradi krepitve procesnih pravic oseb ter spodbujanja uporabe načela vzajemnega priznavanja odločb, izdanih na sojenju v odsotnosti zadevne osebe (UL L 81, str. 24).